
P. Papinii Statii silvarum libros et rerum sententiarumque et corruptelarum misera 
condicione nimia caligine obfusos, cum quinque abhinc annos desertos reliquissem, non quo 
rei asperitate deterritus hasta scutoque abiecto fugerem, sed quia quod otii angustiae tem- 
pus reliqui fecerant, id ad alias vocabat occupationes, facta potestate denuo mihi proposui 
discutiendo persequi, sperans me textus qui dicitur miserum statum plus semel sublevaturum. 
Nam quae anno 1876 indieibus Teubnerianis summo verborum praeconio indieata Baehrensii 
editio omnium exspectationes diutius suspensas tenuerat, eadem publici iuris facta virorum 
doctorum iudieiis adeo non est probata, ut in communem omnium ineurreret reprehensionem. 
Etenim videbantur Baehrensio Statii silvae esse campus, in quo exsultare posset divinandi 
studium atque ingenium. Quare cum in arte critica exercenda devius plerumque ac praeceps 
ferretur, proprio nimis indulgens ingenio, quod peccatum diffücillime praecavetur, atque non 
modo sententias integras audacissimis conieeturis contaminavet, contaminatas in textum reci- 
peret, sed etiam in corruptelis tollendis divinando plerumque rueret, quot et quantas in divi- 
nando ediderit ruinas, ut quisque ad Statit carmina studium doctrinamque maxime contulerit, 
ita minime negabit. Quovis profecto quam isto modo a viro docto agi voluissem. Non 
enim possum quin exelamem, ut ait ille in Trinummo, 

Res igitur atque condicio silvarum textus qui dicitur adhuc eodem fere est loci, ubi 
reliquit Marklandus, investigator ille eum acutissimus tum diligentissimus Statii, 
iudicium Daehreusio, pace huius viri dixerim, longs antepono. Atqui Statii poetae 


carmina silvarum naturali quodam, non fucato colore ornata digna sunt, quibus iterata edi- 
tione severioribus artis eriticae legibus astrieta splendor ille ac species pristina carminum, 
quam amisimus, restituatur. Nam ut poetarum Latinorum tanta sit multitudo tantaque in 
suo cuiusque genere laus, ut eum summa admiremur inferiora tamen probemus, tamen ne 
Statii quidem poesin ulla unquam obruet vetustas aut delebit oblivio, dum literae loquentur 
Latinae. Quamquam nimiae non est admirationi una arbor, ubi in eandem altitudinem tota 
silva surrexit, Ac certe quidem cum ad pellendos animos multum valeret, praeter Martialem, 
qui eiusdem temporis erat, haud seio an elegantia parem habuerit neminem, Quin etiam 
etsi utrique primas, priores tamen deferebat aequalium consensus Statio, cum suavitate ani- 
mos perfunderet maiore verbisque ornatis volveret elegantes sententias, quamquam puro fonti 
propior quam flumini maguo. Sed ut iam quod egimus ostiatim mittamus et veniamus ad 
id quod iam nos dudum ad se vocat, iu animo est, quae artis criticae Statianae partes adhuc 
a viris doctis sunt relictae, eas explere nullis adminiculis sed, ut aiunt, Marte nostro, 
ne acta agere videamur, quod vetamur vetere proverbio. Cuius disputationis viam ac rationem 
ita instituemus, ut si quorum versuum corruptam rationem nondum quisqam unquam dispexerit, 

eos primum disputando persequamur, deinde corruptelas cognitas ilas quidem a viris doctis, 
at eas tamen nondum cum radicum fibris sublatas, ut de quibus sub iudice lis sit, quantum 
in nobis erit, divinando sublevemus. Atque ut iam institutam rationem persequamur peni- 
tusque in intimam disputationem perveniamus, inde al. V vela dato disputatio.  Leguntur 
ibi eclogae I, quae ecloga mihi prae ceteris videtur esse corrupta, versus 222 et sqq. 
vulgo sic: 

Est locus ante urbem, qua primum nascitur ingens 

Appia quaque Italo gemitus Almone Cybebe 

Ponit et Idaeos iam non reminiseitur amnis: 

225. Hic te Sidonio velatam molliter ostro 


Eximius coniunx, — nec enim fumantia busta 
Clamoremque rogi potuit perferre — beato 


Composuit, Priscila, toro*. Nil longior aetas 
Carpere, nil aevi poterunt vitiare labores 
230. Siccatam membris: tantas venerabile marmor 
Spirat opes. Mox in varias mutata nouaris 
Effigies: hoc aere Ceres, hoc lucida Cnosis, 
Illo Maia tholo*, Venus hoe non improba saxo.’ 

Prosequitur Statius hoc epicedio ad honorem Antistiae Priscillae, defunctae uxoris 
Abascanti, composito, quo erat nemo temporibus illis auctoritate gravior, summis laudi- 
bus T. Flavium Abascantum, T. Flavii Aug. libertum, penes quem id temporis cura erat ab 
epistulis, euius muneris ratio semper omnibus maximi videbatur. Quod quare fecerit, ipse 
indicat Statius in ep. ad Abascantum missa.  'Nam, iuquit, qui bona fide deos (sc. imperato- 
rem) colit, amat et sacerdotes. Jam occasione faeta (describit speciem ac pompam, qua 
uxorio funeri iusta solverat Abascantus post vitae discessum Priscillae, quae cum generis 
nobilitate floreret, tum sese splendore et animi et vitae praeter ceteras sicut speculum prae- 
bebat civitati. Umbram matronae vere Romanae et imaginem videmus. Abascantus quidem, 
ne coniugis amatae memoriam perderet, corpus instituto more comburi vetuit odoribusque 
differtum condivit, conditum in sepulcro templi instar composuit, quantum omnium maximam 
movit admirationem, ut cum templo Flavio, quod compararetur, dignum esset (v. 244 sqq.) 
Domus ista, domus! Quis triste sepulerum Dixerit?' exclamat poeta admiratione percussus, 
utpote in quo non solum variae varii generis statuae ad effigiem Priscillae expressae collo- 
catae fuerint, verum etiam omnis illa turba funeris ad epulum ferale discumbere potuerit. 
Qui si sensus statuitur — alius autem statui non potest —, lectio "toro', quae lectio in v. 
228 reperitur, stare nequit, quod secum ipsa pugnat, id quod adhuc fugit interpretes. Neque 
enim hoc loco iam agitur de agmine ferali atque pompa funeris, quam descripsit poeta inde 
a v. 208—221, agitur de sepultura ipsa. Quam ob rem quod vocabulum 'torus' in v. 215, 


quoniam de agmine funeris ibi verba faeit poeta, proprium loeum obtinet, idem hoc loco om- 
nino segregandum, cum unius sepuleri notionem efflagitet sensus ac nisi de sepulcro sermo 
non sit, Etenim in hoc summa sententiae consistit: Hic ante urbem, inquit poeta, in via 
Appia ad ripam Almonis propter Cybebes templum beato sepulcro, non lecto ferali, quod signi- 
ficaret tori vox, te composuit Abascantus, qui flammas et rogum reformidaret. 

Quae cum ita sint, fieri non potest quin Statius pro 'toro' seripserit 'tholo' i. e. 
templo. Tholi notionem idem valere quod templam ex exemplis elucet his: Silv. 3, 1, 3. 
"Quod coleris maiore tholo’, 1,4, 33. Et dives praedae tamen accipit omni Exuvias Diana 
tholu. 1, 4, 99 'tholo quodcumque tibi Troiana recondit Pergamus. Nobilium Romano- 
rum, qui profusis sumptibus vixerant, sepulcra templorum speciem praebuisse, quibus defunc- 
torum laus non ad exigui praedicationem temporis sed fixa ad memoriam illorum sempiter- 
nam sacraretur, ut ex literarum apparet testimoniis ita ex ipsis monumentorum relliquiis, 
quae quidem ex parte vetustatem tulerunt, licet colligi. Provoco ad sepulerum Caeciliae 
Metellae in via Appia situm, ad Messalini Cottae aliaque, quae vel duobus tabulatis eraut 
suspensa, de quibus, si placet, cf Caninam: Via Appia et Revue archéol. 1862, tom. VI. 
In quibus vel maximi momenti est id ipsum, de quo disputamus, Priscillae sepulerum , quod 
aetatem tulit. Quid porro argumenter, qua de re dubitare non possis? pleni sunt antiquita- 
tis libri, plena testimoniorum vetustas, plenae monumentorum, quae supersunt, relliquiae. 
Qua in re hoc maxime mirum, quod Abascantus maxime spectavit, ut Priscillae corpus ad 
immortalitatis memoriam conservaretur, si id re vera evenit, quod quidam auctores sunt. 
Quem enim locum sepuleri Antistiae Priscillae Statius accuratissime describit, exstructum 
fuisse initio viae Appiae ad Almonem fontem, cui fonti nunc Aquatuccia nomen est, eedem, 
id quod Morellus in notis ad hune Statii locum narrat, in praestantissimo monumento Pris- 
cilla eadem condita et siccata membris integris inventa esse dicitur a. 1471 Sixto IV Pont. 
Rom. Cf. etiam Friedl. H. m. R. I p. 82 et quae Canina topogr. d. v. Appia A. d. J. XXV 
p. 148 de Abascanti sepulcro memorat: nell osteria dell’ Aquatuecia si trova esistere una 
grande reliquia di sepulcro, che già è conosciuta per le pubblicazioni del Piranesi e del La- 
bruzzi eche per le varie iscrizioni rinvenute nelle sue adjacenze nel 1473 come costä delle 
notizie riferite dall Amaduzzi nel Tomo I degli Aneddoti Letterarii, si conviene di rico- 
noscervi quel sontuoso sepolcro, che fu eretto da Abascanto etc. 

Non videtur praetermittendum esse ne id quidem insolitam condiendi rationem adini 
rationem quandam movere. Admirationem dico? Nescio an melius suspicionem possim dicere. 
Quoniam enim Poppaea eadem sepultura affecta est, ob id ipsum quod constat et fautricem 
Judaeorum et studiosam religionis Judaeae fuisse, quae tum temporis iam longe lateque per 
imperii Romani fines fluxerat, cf. Joseph. A. J. XX, 8, 11, 11, 1, haud longe a vero aberrasse 
uobis videbimur conicientes Priscillam quoque ab una aliqua externa religione atque haud 
sciam anne christiana, euius Domitiani aetate iam fontes largius Romam manaverant, (cf. 
Imhof Domitianus p. 160), si non stetisse at certe non alienam fuisse. Etenim si quam ex 
sepultura coniecturam capere licet, eur Abascantus pop. Rom. ritibus consecratum institutum 
non secutus sit, causam reperire queas nullam. Nam quae a Statio rarae illius sepulturae 
profertur eausa, qua ductus sit Abascantus, quod rogi flammas clamoremque hominum vide- 
licet perferre non potuerit, non modo non probabitur cuiquam verum etiam coniecturam su- 
spieionis movebit. Hoc quidem certum, nihil antiquius habuisse Priseillam, quam ut externo 
ritu, non sieut mos maiorum ferebat, exsequias quaereret. Qua ex re fieri non potest quin, 
variae trahantur suspiciones. Quamquam toto pectore id credere, vide ne non sit necesse. 
Quae ego disserui, non quo res aperta esset, cum tantis obfusis tenebris praeter sepulturae 
mirum genus ne scintilla quidem ad dispiciendum nobis relicta sit, sed ut quaestionem delec- 


— — 


tationis plenam moverem atque commonstrarem viam et, ut fieri solet, digitum ad fontem in- 
tenderem. Ceterum Abascantus paucis annis post in matrimonium duxit Aug. lib, Hesperi- 
dem et munere functus est a cognitionibas. Cuius sepulcro inscriptum erat: Dis manibus 
T. Flavii Aug. lib. Abascanti ex cognitionibus Flavia Hesperis coniugi suo. Cf. Friedl. J. I. 
I p. 148. Jam redeamus ad eum locum, de quo agere supra instituimus. Condivit te, Pri- 
scilla, sic pergit poeta, pietate motus coniux, nihil de puleritudine minuere, nihil vitiare pote- 
runt aevi labores In quibus hoc primum est, in quo mirer, cur poeta dixerit 'aevi labores’. 
Exspectaveris 'aevi tenores', tum quod sententiae condicione commendatur tum quia Statius 
fere sibi constat hac verborum coniunctione usus sollemni. Cf. 3, 3, 147 "Atque aevi sine 
nube tenor. 5, 2, 63 'et adhue tenor integer aevi' etc. Neque vero id ad vivum reseco 
atque haud sciam anne poeta ipse, qui hexametros funderet ex tempore (cf. ep. ad Stellam), 
neglegentiae nomine sit vituperandus. Jam quae sequuntur verba videamus, ecquid dubii 
ostendant: "Tantas venerabile marmor Spirat opes’ i. e: Tanta enim varii generis vario- 
rum odorum copia affluit sepulerum marmoreum. In quibus verbis scopulum offendis fere 
eiusmodi, eum ad rem certe nihil intersit affluere sepulerum odoribus. De hac re susque 
deque parvique refert sepulcrum redolere odores, Priseillam refert. Cuicuimodi autem est, 
aut codd. lectio aut ipse poeta incusandus. Quamquam extemporalis illa pangendi consuetudo 
Statiana, quae verba dat in labris nascentia, excusationem quandam sibi conciliat. Idem 
sepulturae genus contigit Poppaeae, Neronis imperatoris uxori, de qua Tacitus in annal. 
XVI, 6 haee tradit: Corpus non igni abolitum, ut Romanus mos, sed regum externorum 
consuetudine differtum odoribus conditur tumuloque Juliorum infertur?) Quam ob rem facile 
addueimur, ut credamus, ipsam illam vocem 'corpus' etiam hic requiri, id quod etiam addito 
'venerabile' adiectivo quodammodo indicatur. — Cf. 1, 1, 70 "venerabile caput. Qua erat 
Abascantus pietate erga uxorem iniqua morte sibi ereptam, ut ne memoria illius moreretur, 
statuas ad similitudinem ipsius rasas in sepulero poni iussit, quae dearum speciem imitaren- 
tur. Age, sis, nunc de v. 233 videamus. Lectionem ’tholo’ in v. 233 corruptam esse, cum 
sensu sit destituta, quamquam per se patet, tamen nondum quisquam exstitit, qui emendaret 
omnesque ex animo scrupulos evelleret. Quotus enim quisque invenitur, qui Marklandi cona- 
tum pro 'tholo' 'auro' conicientis integram poetae vocem cum probabilitate quadam restitu- 
tam esse sibi persuadeat, praeterquam quod tantum abest metalli significatio ut necessaria 
sit ut ne desideretur quidem. 

Omnino alia emendandi erit ingredienda via, qua ad exitus pervehamur optatos. 
Quoniam plures colebantur Veneres, ut ambiguitatis notam effugeret Statius, addidit "non 
improba' i. e. honesta sive Venus Genetrix, quali, ut unum exemplum commemorem, Veneris 
Genetrieis simulacro exculta erat Sabina, Hadriani. illa imp. uxor, quod servatum adhuc 
cernere licet in aed. Vatic. muse» Pio-Clementino cf. Duruy H. i R. II p. 457 ed. Hertzberg. 
Quod de Venere idem valet de Maia. Nam distinguendum est inter Maiam Latinorum, 
quam eandem nomine Bonae Deae praecise nominabant, notissimam illam ex scelere Clodiano, 
cuius dies festus celebrabatur Cal. Maiis et inter Maiam Graecorum, Atlantis illam filiam, 
matrem Mercurii. Ut brevis sim satietatemque effugiam, poetae praecise erat significanda 
nt Veneris ita Maiae proprietas, ne qua subesset ambiguitas. Maiae Latinae sive Bonae 
Deae effigiem admitti vix posse, ex iis elucet, quae Prellerus in myth. Rom. p. 352 de 

Maiae numine disputat. Desideratur Maiae Atlantidis, Pliadis significatio, quam nactus 
eris, si restitueris pro 'illo Maia tholo' 'illo Maia polo', illo sc. aere Maia in caelo i. e. 
Plias. Praepositionem 'in' saepe deesse, si qui in poetarum libris studiose et multum 
erit volutatus, exploratum habebit. Atque ut omnia, quae sunt in causa, expleamus, cum 
multa possimus, pauca in medium vocare satis erit exempla. Cf. 2, 3, 74 pater elysio.' 
1, 2, 212 'ire polo.“ 2, 1,42 "radiataque lumina caelo’. 3, 3, 48 'terrisque poloque' et alia, 
neque enim sum copiam, quam potui, exsecutus. Pergamus ad reliqua. 
V 8, 61 sqq: 


'Atque ibi me moresque tuos et facta canentem 
Fors et magniloquo non posthabuisset Homero, 
Tenderet et toruo" pietas aequare Maroni’. 


Laudat hoc epicedio poeta patris defuncti, cuius ab parvis fontibus profluxerat laus 
ad hominum famam, et morum integritatem et ingenium. Qui idem et poeta (cf. 'natis te 
monstravere parentes) magnam sibi collegit laudem et ludi magister, etenim ludum litera- 
rum spe amplificandae fortunae Neapoli habebat cunctamque fere iuventutem floremque Italiae 
iis artibus, quibus aetas puerilis informari solet, imbuebat. 'Vilis honos studiis, lamen- 
tatur poeta. Neque enim aut ipsum aut patrem unquam complexa est fortuna, qui ad vitae 
extremum tempus in tenui condicione vivendi versarentur. Patrem si mihi ab inferis excitare 
liceret, inquit poeta, non est dubium quin et Homerum et Vergilium canendo aequarem. 
Attributum 'torvo' Maroni non convenire, cum per se pateat, removeantur codd. auctoritates. 
Sensus efflagitat epitheton ’nostro’, quod contrarium sit Homero Graeco, ut noster Ver- 
gilius opponatur Homero externo. "Tales oppositiones sunt frequentissimae, quod quidem 
nemo in poetarum libris mediocriter versatus mirabitur. Marklandus coniecit 'docto'. In 
eadem ecloga v. 166 sine dubio corruptela implicatus, verba dico ’vel quos e vertice 
Surrentino Mittit Tyrrheni speculatrix virgo profundi. Quaeso, quid haec verba significant? 
Ego quidem sententiam non assequor. Ex omnibus partibus Italiae, inquit poeta, ex urbibus, 
municipiis, coloniis confluebat iuventus Romana tamquam ad antra Sibyllae sic ad ludum 
patris. Quid vero faciendum verbis 'speculatrix virgo profundi'? Neque enim aut ad Neapolim 
aut ad Parthenopen insulam, de qua Ptolem. III 1,79 disputat, sensus quidem habita ratione, 
spectare possunt. Equidem quod ad me attinet exploratum habeo Statium scripsisse 'spe- 
culatrix villa’ et significari his verbis Pollii Felicis, quocum Statio omnes erant amicitiae 
necessitudines, villam Surrentinam, quam eandem eisdem fere verbis in silv. 2, 2, 3 depingit, 
ubi dicit:  'Celsa Dicarchei speculatrix villa profundi! Tux, ua tiw Anunroe, oŭxov 
odè £v ore Oporov yÉyovev. Nihil est enim unum uui tam simile quam uterque hic versus 
inter se. Pollius Felix eques cumulatissimis divitiis Puteolis erat oriundus, a Neapolitanis 
civis allectus atque haud scio au patronus, cum praeter ceteros floreret eloquentia. Cf. 2, 2, 
96. 97. 134 sqq. ep. II. III. Quod si quaeris corruptela unde irrepserit, corruptelae fons et 
origo minime latet. Cf. enim 3, 2, 86 'Num torta Charybdis Fluctuet aut Siculi populatrix 
virgo profundi’ de Scylla. Qui versus memoriae librarii nescio cuius fixus cum  haereret, 
fieri potuit ut vox 'virgo' huic loco vitiose inculcaretur. 

In l. II ecl. 2 memorabile quoddam reperitur mendum, quod nescio quo pacto factum 

est, ut nondum investigaretur. Quo carmine Statius Pollii Felicis, quocum familiaritatem 
contraxerat intimam, villam Surrentinam describit. Qui cum ruri assiduus semper fere viveret 
remotus ab oculis populi in omnium vaeatione munerum vitam omnino degit umbratilem, 
honores non eaptans publicos. Inde a v. 17 leguntur haec: 

"Gratia prima loei, gemina testudine fumant 

Balnea, et e terris* occurrit duleis amaro 

Lympha mari. levis hic Phorei chorus udaque crines 

Cymodoce viridisque cupit Galathea lauari’. 

Loquitur poeta de balneorum praestantia usque ad v. 20. Cum duae balneorum 
testudines commemorentur, non est cur dubitaveris alterum aquae marinae alterum dulci 
inservivisse. Jam vero cum usque ad v. 20 nisi de balneis sermo non sit, pro ’e terris’ 
'e thermis’ legendum, id quod versibus comprobatur sequentibus: 'Levis hie Phorei chorus 
udaque erines.... cupit Galathea lavari. Libenter in eadem sententia Statius versatur. 
Cf. 1, 5, 54 de balneo Claudii Etrusci: 'Hoc mallet nasci Cytherea profundo' i. e. balneo. 
Nee minus saepe Statius describit amaro mari aquam dulcem necopinato misceri. Cf. quae de 
Alpheo et Arethusa, fonte illo Syraeusano, idem dicit poeta 1, 2, 208. "Miratur dulcia Nais 
Oscula nec credit pelago venisse maritum'. Similiter fingit hoc loco poeta, unde non spe- 
raret, mari amaro e thermis emissam aquam dulcem obvenisse. Cf. 1, 3, 42 de villa 
Tiburtina Manilii Vopisci 'An quae graminea suscepta crepidine fumant Balnea et impositum 
ripis algentibus ignem? Quasque vaporiferis iunctus fornacibus amnis Ridet anhelantes vicino 
flumine nymphas' ? 

Ad eiusdem Pollii Felicis honorem 1. III ecl. 1 est scripta. Qui cum in re lauta 
esset neque ita claudebat rem familiarem, ut eam benignitas aperire non posset, nec ita 
reserabat, ut pateret omnibus largitioque fundum non haberet. Is Herculi Custodi Surrentino 
profusis sumptibus templum aedificaverat, quoniam vetustas ef tenuitas pristini sacelli Her- 
culei, quod vix nautas fluctivagos piscatoresque capere posset, tanto numine iam indigna 
videbatur. Quam sententiam poeta ita persequitur, ut nobis, cur aedes nova Herculis 
exstructa sit, patefaciat. Is inde a v. 60 rem pertractat sic: Quamvis Albanum meum mihi 
sufficeret ac domi meae aquaeductus, quem benignitati Domitiani imp. debeo, aestum 
frangeret, tamen a Pollio meo hospitio invitatus non invitus in villam Surrentinam me contuli. 
Ibi in studiis ingenuarum artium literarumque occupati animos relaxavimus otioque dulci 
indulsimus. Atque idibus Aug. eum dies festus Dianae Aricinae celebraretur aestusque nimis 
urgeret, ut solis calorem defenderemus, in litoris umbra spatiisque silvestribus epulatum 
discubuimus. Jam omnia erant parata, cum subito tempestas vehementissima ingruit. Cum 
alio longum esset, in sacellum Hereulis confugimus cum famulis turbaque gratissima Pollii 
Pollaeque liberorum. Tum Hercules, laris custos, ad aures Pollii accessit atque in hunc 
fere modum insusurravit: Tune Puteolitanorum idemque Neapolitanorum benignus largitor 
opum? (Cf. 2, 2, 96. 97. 134 sqq.) Tune omnibus summis infimis iucundus atque largus, 
mihi uni parcus? Da templum dignasque opibus tuis aras. 

114. "Incipe et Herculeis fidens hortatibus aude. 
Non Amphioniae steterint velocius arces 
Pergameusve labor. Dixit montemque reliquit’. 

At codd. lectio montemque reliquit’ nullo pacto ferri potest, cum Hercules non reli- 
querit montem, Pollium reliquerit. Quam rerum repugnantiam nondum quisquam vidit neque 
agnovit. Legendum, id quod per se patet: "Dixit monitumque reliquit' i. e. Pollium. Quae 
cum deus Pollium monuisset, discessit. Ne multus sim in re aperta, verbum monendi proprium 
est in eiusmodi rebus. Cf. 3, 3, 204 'monituraque somnia poscam'. Facit igitur poeta Her- 
culem monentem, ut ne minimam quidem Pollius interponat moram, quin ipsi templum aedificet 
magnificum. 

Aetate iam ingravescente qui plurimum temporis Romae consumpserat Statius, 
solum civitatis mutatione vertere constituit Neapolimque secedere ibique, ubi matus erat, 
diem obire supremum. Exstat ecloga, qua Claudiae uxori persuadere studet, ut Roma relicta 
in patriam coniugis urbem demigret. Quam in matrimonium duxerat Claudiam Statius, ea 
nupta fuerat poetae cuidam, ex quo matrimonio supererat privigna id temporis iam nubilis. 
(Of. v. 61 sqq.) Quo facilius animum uxoris flecteret, ut voluntati suae morem gereret, enu- 
meravit omnia vitae oblectamenta, quibus Neapolis afflueret itemque vicinae regionis amoe- 
nitatem. Versus (V 3, 101 sqq.) sunt hi: 

Trepidis ubi dulcia nautis 
Lumina noctivagae tollit Pharus aemula lunae 
102, Caraque“ non molli iuga Surrentina Lyaeo, 
Quae meus ante alios habitator Pollius auget’. 


V. 102 Lyaeum per metonymiam esse accipiendum pro vino additis verbis 'non 
molli satis iudicatur. Etenim non mollis Lyaeus idem valet quod non molle vinum’, Qua 
re aperta patebit iuga' non dici posse cara non molli Lyaeo' sed clara’. Legendum igitur. 
ni fallor, 'Claraque non molli iuga Surrentina Lyaeo'. 

In 1. IV 4, 78 leguntur haec: 

'Haee ego Chaleidieis ‚ad te, Marcelle, sonabam 
Litoribus, fractas ubi Vesvius erigit iras, 

Aemula Trinacriis volvens incendia flammis. 

Mira fides! credetne virum ventura propago, 

Cum segetes iterum, cum iam haec deserta virebunt, 
Infra urbes populosque premi proavitaque toto 

Rura abiisse mari? Procul ista tuis sint fata, Teate, 


* 


Nec Marrucinos agat haec insania montes'. 


Claudit epistolam ad Marcellum datam Statius addens se scripsisse in Campania, ubi Vesuvius 
mons, qui Pompeios, Herculanum, Stabias cineribus obruisset, adhuc fumo flammisque urbibus 
interitum minaretur, qui ne ad Marcelli praedia pertineat, omnibus precibus votisque imprecatur. 
Quam ob rem pro "montes! legendum "montis! scil. Vesuvii. Nam sententiarum connexu 
efficitur non ut montes Marrneini ignivomi fiant, id quod risum movere queat, cum qui scri 
psisset omnem humanitatem exuisset, sed ut ne Vesuvii incendia Marrucinos ita exturbent, 
ut exturbarunt Pompeianos eosque qui incolebant Hereulanum et Stabias. Nondum enim 
'letale minari cessat apex’ addit poeta. Cf. etiam 2, 6, 62 ’Fortior, Urse, fores si vel 
fumaute ruina Raptassent dites Vesuvina incendia Locros, ubi eadem redit sententia. 

3, 5, 72 Non adeo Vesuvinus apex et flammea diri Montis hiems trepidas exhausit eivibus 
urbes’. 5, 3, 205 'Jamque et flere pio Vesuvina incendia cantu Mens erat et gemitum pa- 
triis impendere damnis, Cum pater exemptum terris ad sidera montem Sustulit et late mise- 
ras deiecit in urbes'. 

I 4, 83 sqq. 


Libyci quid mira tributi 

Obsequia et missum media* de pace triumphum 
Laudem et opes tantas? nec qui mandaverat ausus 
Exspectare fuit 


In Africa primo saeculo p. Chr. crebri tumultus fiebant. Cf. Tac. List. 4, 50: Discor- 
diae, quae . . . . iam per arma et acies exercebantur. Nota est Valerii Festi, cum discor- 
diae inter Oeenses et Leptitanos ortae esseht, de Gauromantibus, qui auxilio venerant Oeen- 
sibus, reportata victoria.  Rutilium Gallicum, hominem illum quidem novum, qui gentem 
obseuram e tenebris in lucem evocaverat sua virtute nobili atque illustri (v. 68 "genus ipse 
suis’), aut paulo ante Valerium Festum aut paulo post legatum propr. prov. Africae vel leg. 
leg. III Aug. fuisse ex inscriptionibus eonstat Latinis. Quibus seditionibus compositis prae- 
dam ex expeditione collectam et tributum Romam videtur Rutilius advexisse. Jam vero quid 
gentium significant verba "missum media de pace triumphum? Quae quidem verba occulte 
Statius dieit tanquam Heraclitus. Missum triumphum’ nisi acceperis de praeda ut ita dicam 
pompae triumphalis modo missa, sensum non praebebunt. Neque enim de triumphi honoribus 
aut de ornamentis triumphalibus hie cogitari potest. Restant media de pace’ verba. Quaeso, 
quid haec verba valent? Mihi quidem tenebrae sunt. Davus sum non Oedipus. "Tota enim 
res vacillat et elaudicat, neque quid significet "media pax’ lectio extrices. Considerantibus 
nobis "missum media’ verborum literas sensusque condicionem sub 'media' corruptela ascitis 
ex "missum" lectionis literis duabus extremis latere Numida' videbatur. Ac nisi de Numidico 
tumultu hie non sermo. "Numida' vocem etiam adiectivi vicibus fungi exempla docent. Sta- 
tium hoc loco nimis laudes efferre Rutilii atque res ab eo gestas verbis in maius auxisse, 
quasi patriae iam praeeipitanti subvenisset, in promptu, nam historia ea de re muta est. 

V 1, 158 de Priseilla iam iam moriente poeta verba facit haec: 


Nil famuli coetus, nil ars operosa medentum 
Auxiliata malis’. 


Quaero nonne coetus vox a sensu aliena sit. Vix est quod ambigas de voce 'coetus' 
a Statio non profecta. Praeter enim quam quod in famulos non conveniat substantivum 
'eoetus', greges’ vel ‘turba’ secundum dicendi consuetudinem conveniat, ne agitur quidem hoe 
loco de conciliis, quae nihil valerent ad sanitatem Priscillae redintegrandam. In memoriam 
nobis revocantibus lectiones 'coetus' et 'questus' sescenties fere reperiri confusas, vix dubium 
quin 'nil famuli questus’ legendum sit. Aliquid inter has voces interest. Precibus enim et 
questibus numina flectebantur non coetibus. Res loquitur ipsa, id quod semper valet pluri- 
mum. Cf. Theb. 7, 460 Hoc precibus questuque deos’. 10, 66 "Lacrimis questuque rogabant’. 
Val. Fl. 2, 167 "Tum voce deos tum questibus implent silv. 1, 4, 815. Similiter eaedem 

voces confusae sunt 5, 2, 160, ubi pro 'questus' 'coetus' legi oportere recte agnovit Gevar- 
tius et 1, 2, 235. 1, 4, 115, quibus locis eaedem voces propter discrepantiam ita non ma- 
gnam, ut fere minima sit, sine dubio confusae suut. Omissis igitur codd. auctoritatibus ea 
vox praeferenda, quae sensu commendatur. Quod nisi fieri liceret, intra initia ars critica 
staret atque ratibus adhuc navigaretur. Verum haee quidem hactenus. Sequitur ut quae cor- 
ruptelae a viris doctis agnitae illae quidem nec tamen sublatae sunt, eis tollendis emendan- 
disque studium nostrum operamque navemus. Quam disputationem ita absolvemus, ut tan- 
quam viam sie librorum eclogarumque sequamur ordinem ac primum quidque discutiamus. 
Atque ut iam initia quaestionis incohemus, a l. I ecl. 1. ordiatur disputatio, quae versatur 
in laudibus Domitiani imperatoris. Inde a v. 25 legitur secundum codd. memoriam sie: 


25. ’Diseitur e vultu, quantum tu mitior armis, 
Qui nec in externos facilis saevire furores 
Das Cattis Dacisque fidem. te signa ferente 
Et minor in leges iret gener et Cato castris*.’ 


Corruptela 'castris' quae in v. 28 reperitur, crux quae dicitur fuit interpretum. 
Alii alia coniecerunt veluti Baehrensius ’pacis’, Marklandus "iustas’, ’castus’ Bursianus, Otto 
Muellerus 'Cattis', quasi vero hoe dicere voluerit poeta Pompeium Cattis minorem fuisse. 
Corruptelae medelam, nisi sensus rationem acu tetigeris, haud attuleris. Comparantur inter 
sese Julius Caesar et Domitianus. Quantum tu, Domitiane, mitior Caesare sis, e vultus co- 
gnoscitur clementia, quam vel in hostes externos Cattos et Dacos praestitisti, Si tu, qui et 
belli externi et civilis incendia restinxeris, Caesaris loco signa tulisses, libenter Pompeius 
ille Magnus te minor et Cato imperium tuum subiissent. Ut brevis sim pro 'castris' 'dextris' 
legendum scil. supplicibus. Etiamsi ommes suspicionum latebras divinando peragraveris, non 
inveneris, quod propius aecedat et ad sensum et ad codd. vestigia. 

Te signa ferente, inquit poeta, libenter Pompeius et Cato victi manus dedissent. 
Dextram porrigere proprium fuisse evrum, qui supplices clementiam victorum implorarent, 
ingens monumentorum docet multitudo. Provoco ad monumenta, quae supersunt, ad colum- 
nam Antonini, ad Traiani, ubi Decebalus ad genua Traiani imperatoris provolutus dextram 
porrigit, aliaque eiusdem columnae parte Dacorum principes dextris protentis se significant 
subire imperium, Cf. Froehner col. Traiani pl. 51, 100 etc. Provoco ad arcum triumphalem 
M. Aurelii, qui in via Flaminia erat exstructus, ubi imperator equo haerens Parthos in fidem 
recipit, dextras protendentes. Sententia igitur haec est: Si tu, Domitiane, signa tulisses, 
Pompeius Magnus te minor Catoque dextris imperium tuum subiissent. Quae nobis emen- 
datio videtur non modo difficultates tollere omnes verum etiam lumine illustrare sententiam, 
cum omnium idque Romanorum animis statim obversarentur tabulae pictae et monumentorum 
exempla. Quam ob rem aliorum exemplorum multitudine supersederi posse mihi videtur; dies 
enim me deficiat, si, quae dici in eam sententiam possint, coner expromere. 

I 3 describitur Manilii Vopisei, viri eruditi, quem circumfluxisse omnibus copiis et 
in omnium rerum abundantia vixisse ex hoe carmine elucet, villa Tiburtina tabulatis sublata 
et suspensa. Quae villa eum in modum erat aedificata, ut Aniene flumine inserto utramque 
fluminis ripam occuparet villaeque quodammodo essent duae. V. 24 codd. exhibent haec: 

'Litus utrumque domi“, nec te mitissimus amnis 
Dividit; alternas servant praetoria ripas 
Non externa sibi fluviumve obstare queruntur. 


Locus ad intellegendum esset subdiffcilis, nisi qui sequuntur versus lucem quandam 
affunderent. Inde elucet poetae dicendum fuisse sic: Quamquam ripa utraque distat, te 
tamen, villa, fluvius non dividit, quae ponte sis iuncta. Quam ob rem poetae scribendum fuit: 


'Litus utrumque Anien, nec te mitissimus amnis 
Dividit.' 

Quamquam litus utrumque, te non dividit Anien. Anien' vox saepe in codd. corrupta 
legitur; ef. v. 20, ubi codd. exhibent 'autem'. Ex 'Anien' voce hoc, de quo agimus loco, vide- 
tur ortum esse 'omin', namque D'litera propter similitudinem praecedentis ’Q’ per derzoygagianv 
haud sico an irrepserit. Quod Baehrensius tentavit "litus. utrumque domus tenet et mitissi- 
mus amnis Dividit’, docet quam non perspexerit sententiae summam vim; quod idem cadit 
in Lipsium, qui "litus utrimque domus nec se... suspicatus est, quem ego non possum 
tantum hominem sententiam non intellexisse dicere. Qui sensus ab interpretibus haud raro 
parum dispectus nonnunquam causa fuit, cur loco integro vis afferretur, id quod evenit in 
eiusdem eclogae v. 32 'sic Chaleida fluetus expellunt fluvii', ubi Chaleidis notio prorsus quod 
dubitari possit non habet. Quae ab interpretibus non intellecta inutilem copiam coniectura- 
rum, quae 'fluvii' vocem omni ex parte genuinam summoverent, invexit. Qui mihi interpretes 
sulcos, ut aiunt, in pulvere duxisse videntur omnes. Cum enim Chaleidis voce omnes adhuc 
interpretes Euboicam intellegi putarent, lectio "fluvii', quo significaretur Euripus, et expellunt' 
stare non potuit. Quodsi Chalcidem intellexeris eam, quae una erat ex Echinadibus in ostio 
Acheloi fluvii sita, omnes difficultates sublatae. Etenim fluvius significat Acheloum, qui 
parvo spatii intervallo Chaleida a continenti distantem fluctibus in mare quodammodo ex- 
pellere videbatur. Quam ob rem sanae omnino parti scalpellum adhibuerunt atque integrae, 
qui aut flavi' (Baehrens.) aut 'refugi' (Cruceus) aut alia conici voluerunt. Accedit quod 
Statius poetarum Alexandrinorum more multus versatur et in rebus et fabulis remotis. Eadem 
sensus parum perspecti ratio causa fuit, cur inutilibus coniecturis premeretur II 2, v. 110. 
Versus sunt hi: 

Sis felix, tellus, dominis ambobus in annos 
Mygdonii Pyliique senis nec nobile mutes 
Seruitium, nec te cultu Tirynthia vincat 
Aula Dicarcheique sinus'. 


Cum et Baehrensius et Nohlius dubitatione aestuarent, quidnam gentiam sibi vellet 
Tirynthia aula, alterum 'ora', alterum ’arva’ proponere non est veritum. Videamus nune, 
id quod caput est, quid Tirynthia aula significet. His verbis significantur sine dubio Bauli 
vel Boaulia, quae urbs erat ad sinum Baianum in Campania, ubi tanquam ocellos sic niti- 
dissimas villas in ora maritima cerneres, in quibus quae memoretur digna est villa Horten- 
sii oratoris. cf. Acad. IV. 3. Ipsum nomen Bauli duxerunt a foñs et «04: verborum deri- 
vatione, quoniam Hercules ibi boves Geryonis in aula vel stabulo condidisse ferebatur. Pro- 

pterea Herculei vel Tirynthii vocabantur aeque ac Pompeii, quae vox originem duxit a pompa 
Herculis. Cf. Serv. Aen. 7, 662. Diod. Sic. 4, 21. Quod igitur poeta iecit obscure, minime 
mutandum, neque rebus per se claris tenebrae obducendae. Immuta paululum, perierit sen- 
tentig ornata. Sed redeamus ad I 3. Jam supra eommemoravi datum esse hoc carmen ad 
Manilium Vopiscum, virum eruditissimum. Qui quamquam forensi luce caruit, tamen intra 
parietes eam gloriam aluit, quae literarum studiis paratur. Hiemis tempore itinerihus tempus 
solebat conterere otiosum. V. 83 sqq. leguntur haec: 


Cedant Telegoni, cedant Laurentia Turni 
Jugera Lucrinaeque domus litusque cruenti 
Antiphatae; cedant vitreae iuga perfida Circes 
Dulichiis ululata lupis arcesque superbae 
Anxuris et sedes, Phrygio quas mitis alumno 
Debet anus; cedant, quae te iam solibus artis 
Antia nimbosa revocabunt litora bruma’. 


Cedant, inquit poeta, villae tuae Tiburtinae Tusculum et Ardea et villae ad lacum 
Luerinum et Formiae, cedant Circeii et Anxur et Caieta atque Antium etiam, quo, quoniam 
hiems appetit, mox secedes. Antia' in v. 89 coniecturae debetur Marklandi, quam omnes 
ad unum adhuc interpretes in textum qui vocatur receperunt. '424' éuov otzmore Hvuon érè 
gr e Errerdev. Mihi enim longe secus videtur. Codd. exhibent auia'. At quamvis Mark- 
landi coniectura primo obtutu probabilitate quadam captiosa animum percutiat, re aceuratius 
perpensa ita repudianda est, ut si codd. memoria scripta traderetur, reicienda esset. Etenim 
perfacilem habet rationem reprehendendi. Quid? quod Antium vix quisquam se conferebat 
Romanus hieme? Quae cum essent aquae marinae, illud Marklando assentiri non possum 
hieme celebratas esse, quae potius aestate frequentarentur propter ipsum algorem. Antio 
nihil alsius' literis mandat Cicero ad Atticum datis 4, 8, 1. Quibus praemissis, Marklandi 
coniecturam huius loei rationi non respondere manifestum. Atqui poetae verbis: "Quae te 
iam solibus artis nimbosa revocabunt litora bruma’ satis superque indicatur adiectivum requiri, 
quo significetur terra vel hieme temperata. Marklandi igitur coniectura me quidem iudice velis 
remisque, ut ita dicam, fugienda. Equidem haud scio an Tarentam respiciat Statius, qua in 
urbe praeter ceteras constat nobiles Romanos, si qui ab oculis et fori et curiae abesse sole- 
bant, consumpsisse hiemem et propter amoenitatem et propter caelum mite. Cf. de Tarento 
insigne Horatii c. II 6 et quae Sen. de tranq. an. c. 2, 13 disserit de eiusdem urbis hieme 
imprimis leni. Hor. ep.1, 7, 11 molle Tarentum’. Quibus praemissis cum probabilitate haud 
parva conicere nobis videbimur pro 'auia' Daunia', praesertim cum v. superior eadem 'D’litera 
incipiens causam praebere potuerit, cur eadem litera v. consequenti intercideret; eo modo 
saepe mutilari versus nemo non concedet. Jam progrediamur ad eclogam eiusdem libri quar- 
tam. Rutilius Gallieus, de quo iam supra verba fecimus, vir ille si non generis nobilitate at 
certe quidem gratia, qua apud Domitianum imp. multum valebat, summae auctoritatis, quem 
segetem et materiem suae ipsius gloriae fuisse recte dixeris, cum auno aetatis sexage- 
simo primo (v. 53) ictu sanguinis apoplexique esset correptus (v. 57) viribusque cecidisset, 
Statium laudum suarum convalescens statim invenit praeconem. Initium carminis hoc est: 

Estis, io, superi, nec inexorabile Clotho 
Volvit opus; videt alma pios Astraea Iovique 
Conciliata cadit* dubitataque sidera cernit 
Gallicus. et caelo diues* Germanice cordi 
5. (Quis neget?): erubuit tanto spoliare ministro 
Imperium Fortuna tuum" . 


Cadit' vocem, quae vox in v. 3 legitur, corruptam esse manifestum est. Desideratur 
verbum, quod ad Astraeae, quam eandem Iustitiam nominat aliis locis Statius, numen se 
applicet. Quod quale esse possit, praeter 'sedet' verbum invenio nullum. Sedendi verbum 
sollemue esse de iudicibus, cum tanta exemplorum ostendat copia, apertum est. Cum plurima 
possim, pauca attulisse satis habeo. Cf. Prop. 3, 19, 27. Minos sedet arbiter. Cic. Brut. 
43, 161 "Scaevola in rostris sedente’. Ac ne forte exemplum unum pulcherrimum transsiliat 
disputatio, cf. Cie. Cluent. 38 'sedissentne iudices in Q. Fabricium’. Sensus est igitur hie: Re- 
spicit adhuc Iustitia pios Iovique coneiliata in tribunali sedet; nam Rutilius vitam recepit. 
Quod antea tentaveram pro ’cadit’ 'colit', eius suspicionis perseverantiam non iam retineo, 
quamqam fere stare oportet in eo, quod iudicaveris, cum illi iudicio diffidere coeperim inter- 
dum. Sequitur v. 4, qui secundum codd. memoriam hic est: Et caelo diues Germanice cordi’. 
Et' in es' mutandum esse iam Domitius perspexit. In 'diues' lectione latet meo quidem 
iudicio 'divae's' sc. Astraeae, modo quam poeta nominavit; Domitius 'dis es’ proposuit quae 
coniecturae paulum oppido inter se differunt. Baehrensius 'diue's' coniecit, quod repudian- 
dum, quoniam nisi de defunctis imperatoribus non fere adhibebatur ’divus’ vocabulum. Ini- 
tiun carminis igitur legendum sic: 


Estis, io, superi, nec inexorabile Clotho 

Volvit opus, videt alma pios Astraea Iovique 
Conciliata sedet dubitataque sidera cernit 

Gallicus! Es caelo, divae's, Germanice, cordi! .... 


V. 13 diei vix potest, quantum ingenia virorum doctorum vexaverit. Atque ipse ille 
Marklandus, vir unus acutissimus, nen sibi potuit quin hoc adnotaret temperare: "Latet ali- 
quid, quod coniectura non possum assequi’. Legitur ibi sic: 


Ergo alacres, quae signa colunt urbana, cohortes . . . . 
Certent laetitia, noseque* ex ordine collis 
Confremat et sileant peioris murmura famae'. 


Certent nunc, inquit poeta, quod Rutilius convaluit, cohortes praetorianae* resultent 
deinceps Romae colles, flareque iam desinant malorum rumorum venti. Bona iam utitur vale- 
tudine Rutilius, is qui omnes vigilias, curas, cogitationes in rei publicae salute defixit. V.13 
tantis est obductus tenebris, ut nisi emendatio quasi virgula divina, ut aiunt, nobis suppedi- 
tetur, non sane nanciscamur. Videamus, si placet, et sententiae et dicendi consuetudinis 
Statianae vestigia, quorsum ducant. Ac primum quidem ’collis’ vocem singulari numero acci- 
piendam esse cum verbum 'confremat' indicat tum locutionis Statianae consuetudine excusatur, 

qui quamquam: de pluribus veluti septem montibus loquitur, nonnunquam singulari numero 
‘montis’ substantivo utitur. cf. I, 1, 64 septem per culmina montis. I, 1, 80 'tu tardum in 
foedera montem Longo Marte domas', ubi montes Daciae sunt intellegendi. De Romae colli- 
bus eum loquitur Statius aut septenum numerum addit velut 4, 1, 6. 4, 3, 26 aut 'Latio' 
utitur epitheto. Cf. 1, 2, 1 'Latii montes’. 1, 6, 100 "montes Latii’. 3, 4, 47 Jam Latii mon- 
tes'; quod adiectivum hoc quoque loco desideratur. Id quodammodo offert se ipsum ex prae- 
cedente voce 'laetitià. Haec enim vox cum easdem fere exhibeat literas atque Latius', 
probabile tam quam quod maxime est, oculorum errore literas Lati' praecedente "laetitia" 
voce absorptas esse ac residui nihil fuisse nisi 'usque' vel quod in codd. legitur corruptum 
'noseque. Eiusmodi literarum similitudine saepe in codd. totas voces absorberi, non solum 
qui ad artem criticam se applicarunt verum etiam si qui accuratius poetarum libros inspexe- 
runt, perceptum habent. Cf. Ov. fast. 1, 287, ubi pro 'pacisque ministros’, quod sensu caret, 
'paeisque sequestrum' legi oportere in 'sque' literis duabus syllabis amissis, recte probavit 
Heinsius. Manil. 5, 184 exhibetur 'formidine mortis’, quod eo loco absurdum est; id mutandum 
esse in "formidine pinnae’, ostendit Marklandus. Verg. A. 10, 702 de Mimante, ubi Bentleius 
pro ’Parim creat! elegantissime restituit "Parim Paris. Apud Martialem 12, 91 pro "victima 
grata’ sensu efflagitante scribendum esse 'victima magna’ animadvertit Marklandus , etenim 
prior syllaba ma' praecedente ’vietima’ lectionis extrema syllaba intercidit. Similiter hoc, 
de quo disputamus, loco vox "laetitia? 'Latius' lectionis literas fere easdem absorpsisse mihi 
videtur. Numerus singularis Latiusque ex ordine collis’ eodem modo adhibitus ut in silv. 
1, 1, 64 "septem per eulmina montis'. Collis quisque deinceps confremat, inquit poeta. Per- 
solvi librum I, venio ad secundum. In extrema fere carminis 7 parte v. 131 corruptela repe- 
ritur, quae mirum quantum virorum doctorum divinandi studia vexavit. Antecedentibus ver- 
sibus, cum iam laudibus summis prosecutus esset Statius Lucani memoriam addidissetque Lucani 
statuam ad effigiem ipsius expressam, non falsa dei alicuius figura indutam solatia quaedam 
afferre, extremum carmen claudit sic: 


’Procul hine abite mortes *, 
Haec vitae genitalis est origo’. 


De quo emendando cum sit inter doctissimos summa dissensio, singula quaeque, si 
placet, consideremus. Ac primum quidem 'vitae genitalis’ lectioni hie locum dari non posse, 
'geniali' legendum esse, quod sensus efflagitet, iam veteres medii quod dicitur aevi viderunt 
interpretes, ut sensus sit: Hic vitae beatae est fons. Quam ob rem cum probabilitate haud 
parva in eam sententiam abibis in versu, de quo quaeritur, desiderari vocem, quae significet 
id, ex quo apta esse vita beata debeat. Proinde noli dubitare, cum Stoicorum id temporis 
longe lateque flueret disciplina, quorum sectam atque instituta secutum esse Lucanum con- 
stat, quam in animi perturbationum vacatione vitam ponebant beatam eam restituere voce 
'motus. Animi enim constantis est non perturbari in rebus asperis nec tumultuantem de 
gradu deici, ut dicitur. Procul hine abite animi perturbationes, inquit Statius, quod est fun- 
damentum vitae beatae. Cedat igitur atrox luctus dolori miti festoque. Baehrensius "moerae' 
vocem inculcavit, quae a lingua Latina tota est aliena. Alii alia tentaveruut sensus parum 
habita ratione veluti Heinsius, qui ’curae . . . . inertes' coniecit. 

2* 


i ^ — 


Accingamus nos iam ad libri II ecl. 1. emendandam. Codicem Vrat. prae ceteris qui 
supersunt summae esse auctoritatis multisque locis vestigia quidem indicare, quibus insistens 
verum possis indagare, ut exemplorum comprobatur multitudine ita interpretum plurimorum 
confirmatur consensu. Quamquam Baehrensius adeo non rationem habuit variarum codicis 
praestantis lectionum, ut ne adnotandum quidem existimaret, cum discrepantia mira subesset. 
Quam ob rem haud raro novissima Baehrensii editione spreta ad Passovii illam cod. Vrat, 
collationem diligentissime comparatam confugiendum videbatur. Inde a v. 52 legitur sie: 


'Tempus erat, caeli cum torrentissimus axis 
53. Incumbit* terris citusque Hyperione multo 
Acer anhelantes incendit Sirius agros’. 
Versu 53 ne verbo quidem monet Baehrensius cod. Vrat, pro 'incumbit’ exhibere 'gracubit'. 
Atqui cum ceteris plus ponderis habeat multis locis cod, Vrat., cuius auctoritas si non lectiones 
genuinas at certe quidem genuinarum lectionum vestigia nonnunquam servaverit, ne hoc 
quidem loco neglegenda esse mihi videtur. Quod idem in hune quoque locum cadere su- 
spicor. Sine dubio in ’gracubit’ ’procumbit’ tecte latet verbum, quod Statianum puto. Sic 
enim et cod. Vrat. corruptelae origo aperitur et codd. interpolatorum ratio, in quibus sensus 
non literae respiciantur, ostenditur. 
Summa caritate Statium poetam et Claudiam uxorem iunctos fuisse ostendit J. III. ecl. 5 
Qua ecloga exhortatur Statius uxorem , ut secum Neapolim secedat. Inde a v. 62 praedicat 
poeta privignam ob corporis animique bona spemque imbibit certam fore ut haud magno tem- 
poris spatio nuptias conciliet contrahatque. Deinde pergit: 


’Sed venient, plenis venient connubia taedis. 
Sic certe formaeque bonis animique meretur ; 

64. Sive chelyn complexa petit* seu voce paterna 
Discendum musis sonat! . . . 


’Petit’ corruptelam in v. 64 sibi visus est summovere Marklandus ’ferit’ coniectura. 
At collato silv. 2,2, 114 'seu nostram quatit ille chelyn' etiam hoc loco chelyn quatit! Sta- 
tium scripsisse probabile est, praesertim si literarum similitudinem spectes. 

Sequitur ut de libro IV silvarum dicendum esse videatur. Ac primum quidem de 
ecloga I. videamus, quae est data ad Domitianum. Erat istis temporibus caecum aliquod ad 
servitutem humanum genus, cum lumina reipublicae clarissima iam essent exstincta. In 
caelum tollitur Domitianus, quod insigne odium omnium hominum tanquam specimen innocen- 
tiae et animi altitudiuis, quod habuerit orbis terrarum, Statius celebrat. Fingit poeta Janum 
deum ipsum Domitiano gratulantem, quod denuo ipsius Jani mense consulatum inierit preca- 
turque ut eodem honore in perpetuum Romanos dignetur. Deinde v. 23 pergit sic: 


Aspicis ut templis alius nitor, altior aris 

Ignis, et ipsa meae tepeant tibi sidera brumae. 
25. Moribus* atque* tuis gaudent turmaeque tribusque 
Purpureique patres; lucemque à consule ducit 
Omnis honos! 

V. 25 videamus, ecquid hic locus dubii ostendat. Lectionem "moribus atque’ sensum 
praebere nullum cum ipsa sententia tum virorum doctorum una de re certum reddit mirus 
consensus. Neque enim aut cum praecedente sententia ullus intercedit connexus aut de vita 
et moribus Domitiani hic agitur. Age probabilia coniectura sequamur. Cum hoc loco nisi 
de consulatu non agatur, desiderari ornamentorum consularium notionem necesse est. Hoc iu 
Domitiani summis laudibus fert poeta, quod consulatu illius omnes exsultent et plebs et sena- 
tus. Ex te consule, inquit, maior etiam ceteris magistratibus affunditur splendor, quo quidem 
caruit proh dolor! annus proximus. Qua sententiae condicione adducimur, ut pro Moribus' 
restituamus Lauribus' scil. fascibus laureatis. Imperatorum fasces laureatos fuisse cum 
multa docent exempla tum elucet ex Mart. 10, 10. Cassiod. IT 2. VT, 1. Claudian. in Eutrop. 
II 520 sqq. Cf. Pauly Enc. R. III 425. Laurus' substantivum apud Statium frequens, quartam 
quae dicitur semper fere sequitur declinationem veluti 4, 3, 110. 118. 4, 4, 47 alia. Quibus 
apertis cetera patebunt omnia quaeque invenitur in eodem versu altera corruptela, eam ludi- 
bundus conficies. Pro atque', cui locus hie dari non potest, 'aeque' scribere cogit sensus. 
Consulatu tuo, inquit poeta, aeque gaudet misera plebecula atque senatus. Quo erat ingenii 
acumine Marklandus, sensit ille quidem unus post homines natos doctissimus, quid desidera- 
retur, tamen non absolvit. Etenim quod proposuit 'fascibus ecce' id sensui quidem respondet, 
codd. vestigiis non respondet. 

Altera eiusdem libri ecloga gratias agit Statius Domitiano, qui se cenae honore in 
imperatoris palatio dignatus sit. Domitiani imperatoris epulis honoratum vix sui se compo- 
tem fuisse dicit Statius. Saliarem in modum epulantem nisi in sacratissimum os imperatoris 
se oculos defixos non tenuisse, qui imperii statum sanctitate sua saepe servasset, V.20 stu- 
pore abripitur poetae animus domus aureae et ambitu et altitudine. Versus sunt hi: 


’Stupet hoc vicina Tonantis 
Regia, teque pari laetantur sede locatum 
Numina, ne magnum properes escendere caelum, 
Tanta patet moles, effusaeque impetus* aulae 
24. Liberior campi*, multumque amplexus aperti 
Aetheros et tantum domino minor. 


Pro "impetus! 'ambitus' esse legendum collato Theb. 6, 68 'ambitus aulae’ iam ante 
Grasbergerum , quem id conicere memini, animadverteram. Pro ’campi’ in v. 24 sine ulla 
dubitatione restituendum 'campo'. Comparat poeta ingentem aulae regiae ambitum cum campi 
spatio dicitque etiam in liberiorem maioremque magnitudinem eampo aulam porrectam fuisse. 
Quo defendi possit, notus ille Graecismus "liberior campi' nullum possit alium exhibere sen- 
sum quam "liberior quod attinet campum'. Ex immensitate spatii potissimum aulam a poeta 
praedicari ut apertum est ita comparatio cum spatio campi aethereque aptissima. . Quam ob 
rem Marklandus ruere nobis videtur, qui ut genitivi vices servaret 'spati' couiecit. Quid 
opus est plura? Ne longus sim in re aperta, et comparatio necessaria est et ablativus casus, 

V 1, 112 Priscilla ad genua Domitiani imp. provoluta gratias agit, quod coniugi 
Abascanto cura ab epistulis, qua numerosior erat nulla (v. 85) erat tradita. Verba 
sunt haec: 

100. Vicisti gaudia curae 
Ipsius effuso dum pectore prona sacratos 
Ante pedes avide domini tam magna merentis* 
Volveris.’ 


Pro merentis', quod verbum corruptelae speciem prae se fert, cum sensum non prae- 
beat, sine dubio est legendum 'prementis. Dominus tam magna premens secundum Statia- 
num dicendi morem nihil aliud significat quam: Dominus tantus imperator. Premendi verbi 
notio, quamquam exempla sunt aliquam multa, optime elucebit ex III 3, 49 sqq., ubi legitur: 
Vice cuncta reguntur Alternisque premunt; propriis sub regibus omnis Terra; premit felix 
regum diademata Roma. Hanc ducibus frenare datum; mox crescit in illos Imperium superis’. 

Ac ne illud quidem, quod paene praeterii, relinquendum videtur, quod verbo trans- 
igi potest in v. 56 sqq. lectionem "proavi sew mutandam esse in 'proavis ex’, versum dico: 


'Laudantur proavis ex pulchrae munere formae 
(Quae morum caruere bonis’, 


Quae coniectura et vocis ad literam immutatae commendatur similitudine et sensus 
condicione. Quod Heinsius et Politianus coniecerunt aut' vel 'et', id est verba infercire, 
ut rimge expleantur, praeter quam quod ne sensui quidem omni ex parte sufficiunt. V 1, 186 
cod. Vrat. summae fidei atque auctoritatis vestigia nobis indicare videtur, quibus insistens, 
rectam genuinamque poetae lectionem, quoad eius fieri potest, restituere possis. Ut causam 
quasi per transennam strictim agamus, verba sunt haee: 


Non in te fatis, non iam caelestibus ullis 
Arbitrium, mecum ista fero; cum* limite coepto 
Tende libens sacrumque latus geniumque potentem 
Inrequietus ama’. 


Consolatur Priscilla moritura coniugem dolore paene exanimatum exhortaturque, ut 
quam curam diligentiamque adhue praestiterit Domitiano imperatori, eandem beneficiis obli- 
gatus ut servet in posterum. 

Cum aetate, inquit, multo sim provectior, par est me decedere priorem. Nondum 
tibi impendebunt fata, quae me abripiunt. Quam debes imperatori gratiam, eam libenter 
repende. Cod. Vrat. quoniam exhibet lectionem 'cum', codd. interpolati 'tu', quae videtur 
couiectura orta esse leetio, e cod, Vrat. leetione tradita, eui maior est habenda fides, salus 
corruptelae est quaerenda. Sine dubio poeta pro ’cum’ seripsit 'quin', idque eum coniectura 
probabile est tum etiam dicendi consuetudine commendatur; etenim vox 'quin' proprie in 
cohortando ponitur ut ab aliis ita a Cicerone veluti pro Milone 29 'quin sic attendite iu- 
dices" Pompon. ap. Non. p. 154, 25 'quin bono animo es’. Qua de re cf, lex. Klotz. Sed 
haee hactenus, ne videar zregi ,t arrovdadlem, 

V. 205 dicit poeta Abascantum manum sibi illaturum fuisse, nisi imperatori tam fidelis 
esset. Quae sententia a poeta profertur sic: 

205. Ille etiam erecte“ rupisset tempora vitae, 
Ne tu tartareum chaos incomitata subires, 
Sed prohibet mens fida ducis mirandaque“ sacris 
Imperiis et maior honor.’ 


Pro 'erecte' vel 'erepte' quod olim conieci 'eoeptae', id quamquam substantivo 'vitae' 
convenire videtur, tamen non omni ex parte sufficit, id quod libere profiteor; etenim poste- 
riores cogitationes, ut aiunt, solent sapientiores esse. Mihi quidem nune iterum hos versus 
citius perlustranti, statim pro corruptela 'erecte' succurrit 'reliquae' sc.vitae, quae vox mihi 
legenti ultro oblata videtur aptissima. In reliquis res est controversa et plena dissensionis 
inter doctissimos. Corruptelae ’miranda’, quae in v. 207 reperitur nisi sollemni Statianae 
dicendi consuetudine adhibita subveniri non poterit, quae vox sollemnis est 'haerenda'. Cf. 3, 
3, 66, de Claudio Etrusco, qui erat a rationibus: 'semperque gradus prope numina, semper 
Caesareum coluisse latus sacrisque deorum Arcanis haerere datum’. Lectio ’dueis’ est 
genuina firmaturque et arsis pondere et caesurae. Genetivus vel patricus casus, ut Varro- 
nis verbo utar, pendens a voce ’fidus’ comprobatur exemplo ex Verg. Aen. I. XII 659 petito, 
de qua re disputavit Madvigius in Gr. Lat. Brunsvigae 1857 8 289 b. In v. 117 eiusdem eclogae 
lectio hic' fieri non potest, quin dubitationem iniciat, versum dico Nec tamen hic“ mutata quies’. 
Sensus efflagitat hinc' sc. ex eo tempore, quo cura ab epistulis Abascanto erat mandata. Sed ne 
reduviam curare videamur, convertamus nos ad V 2. Quo carmine laudibus prosequitur poeta 
Vettium Crispinum Vettii Bolani filium. Qui eum eam laudis viam esse rectissimam duceret, 
quam maiores sibi tritam reliquissent, tribunus legionis indulgentia Domitiani factus (v. 177), 
cum aetas ipsius vix octonos bis solis amfraetus reditusque convertisset, a poeta monetur, 
ut patris exempla, qualia nemo sit quin praestare possit, cuius res gestae atque virtutes 
eisdem quibus solis cursus regionibus ac terminis contineantur, sequatur. Qui si Caledonios 
intret campos, fore ut longaevus terrae incola de Vettii patre, Bolano praedicet haec: 


'Hie suetus dare iura parens, hoc cespite turmas 
Affari. vit(a)e* speculas castellaque longe 
Aspieis? ille dedit cinxitque haec moenia fossa'. 


Quae in v. 145 corruptela reperitur 'vitae', eandem nondum coniecturis Marklandi 
'vigiles' aut Heinsii 'viden has’, quae vix fidem facient videlicet, sublatam esse in promptu 
est, cum a codd. lectione tradita nimis recedant. Nisi omnia me fallunt, in corruptela ista 
ipsum Vettii, ad quem haec ecloga data est, latere videtur nomen seribendumque : 


Vetti speculas eastellaque longe Aspicis ?’ 


Longaevum istum Caledoniae incolam Vettii Bolani rerum gestarum memorem, ipsum 
filium Vettii nomine nominare quam maxime probabile est. Ceterum falso in editionibus 
Veetium nominari et patrem et filium certum reddit C. J. L. Vettius si toto pectore et om- 
nibus ungulis, ut dicitur, ineumbat in Caesaris mandata, in spem venit poeta fore ut ad 
patris gloriam et honorem aspirare possit. Ad consulis laudes a puero iam specta, inquit 
poeta, De eodem Vettio Crispino auguratur poeta v. 166 sqq.: 

’Sed venies melior — uatum non irrita currunt 
Omina — quique aquilas tibi nune et castra recludit 
Idem ommes perferre* gradus cingique superbis 
Fascibus et patrias dabit insedisse curules’. 


De lectionis 'perferre gradus’ corruptela, cum sensu cassa sit, omnes uno ore consen- 
tiunt. Neque vero quod Heinsius 'perque ire gradus’ aut quod Baehrensius 'superare' suspi- 
cati sunt, artis criticae verisimilitudine commendatur. Ut sensus perspicuus, ita lenissima 
emendatione aperiendus. Sine ulla dubitatione restituendum: Idem omnes proferre gradus’ 
seil. dabit. Velifieabitur, inquit poeta, Domitianus honoribus tuis, qui ad omnia summa 
natus sis. Cuius iudicio si discesseris probatus, dabit tibi, ut omnes, qui ad honores ferunt, 
gradus proferas et ita ad omnes provehare honores, quos amplexus est pater. De gradus 
proferendi eloeutione, cum propria sit ac fere sollemnis dicendi ratio, non est eur exempla 
congeram. 


